Rikunarita-ORG/Wikinium huggingface dataset:
# Olympysk Skiereilân

De lokaasje fan it Olympysk Skiereilân (read) yn 'e Amerikaanske steat Washington.
It **Olympysk Skiereilân** (Ingelsk: *Olympic Peninsula*) is in grut skiereilân oan 'e noardwestkust fan 'e Feriene Steaten, yn 'e steat Washington. It wurdt omjûn troch Stille Oseaan yn it westen, de Strjitte fan Juan de Fuca yn it noarden, en de Puget Sound en it Hoodkanaal yn it easten. Dy trije lêste wetters meitsje diel út fan 'e Salisjaanske See. Oan 'e súdkant sit it Olympysk Skiereilân fêst oan it fêstelân fan Washington. De metropoal Seattle leit oan 'e oare kant fan 'e Puget Sound. It grutste plak op it skiereilân sels is de stêd Port Angeles, mei mear as tsientûzen ynwenners. Oare plakken, mei tusken de tûzen en tsientûzen ynwenners, binne: Belfair, Forks, Hoquiam, Ocean Shores, Port Hadlock, Port Ludlow, Port Townsend, Sequim en Shelton.

Kaap Alava, oan 'e westkust fan it Olympysk skiereilân, is it westlikste punt fan 'e legere 48 Amerikaanske steaten, krekt sa't Kaap Flattery, ek op it skiereilân, it noardwestlikste punt is. Yn it binnenlân fan it skiereilân strekke him it Olympysk Berchtme út, mei as heechste punt de Mount Olympus. In grut diel fan it berchtme foarmet no it Olympysk Nasjonaal Park. Dy krite omfieme guon fan 'e langst ûnferkend bleaune dielen fan 'e kontinintale Feriene Steaten, oant se tusken 1898 en 1900 yn kaart brocht waarden troch Arthur Dodwell en Theodore Rixon.

Hurricane Ridge, yn it Olympysk Berchtme.
Op it Olympysk Skiereilân lizze fierders sân ûnderskate Yndianereservaten:

| reservaat | stamme |
| --- | --- |
| it Ho Yndianereservaat | de Ho Yndianestamme |
| it Jamestown Yndianereservaat | de Jamestown S'Klallam Stamme |
| it Kwiliût Yndianereservaat | de Kwiliût Stamme |
| it Kwinôlt Yndianereservaat | de Kwinôlt Yndianenaasje |
| it Lower Elwha Yndianereservaat | de Lower Elwha Klallam Stamme |
| it Makah Yndianereservaat | de Makah Yndianenaasje |
| it Skokomis Yndianereservaat | de Skokomis Yndianestamme |

* satellytfoto fan it skiereilân
* Klimaatsônes op it Olympysk Skiereilân
* Cedar Creek en Abbey Island
* de kust fan it Olympysk Skiereilân
* Lake Crescent
* de rivier de Elwha
* de Mount Olympus
* de rivier de Queets

## Boarnen, noaten en referinsjes

|  |
| --- |
| **Boarnen, noaten en/as referinsjes:** |
|
Foar boarnen en oare literatuer, sjoch ûnder: *References*, op dizze side.

---

Commons

|  |  |
| --- | --- |
| Wikimedia Commons |  Ofbylden dy't by dit ûnderwerp hearre, binne te finen yn de kategory Olympic Peninsula fan Wikimedia Commons.
  |

 |
# El Salvador

**República de El Salvador**|

|  |  |
| --- | --- |
|  |  |
| Flagge | Wapen |

 |
|  |
| Offisjele taal | Spaansk |
| Haadstêd | San Salvador |
| Steatsfoarm | Republyk |
| Gebiet % wetter | 21.040 km² 1,5­% |
| Ynwenners (2004) | 6.500.000 |
| Munt | Amerikaanske dollar (USD) |
| Tiidsône | UTC -6 |
| Nasjonale feestdei | 15 septimber |
| Lânkoade | SLV |
| Ynternet | .sv |
| Tillefoan | 503 |

**El Salvador** is in lân yn Sintraal-Amearika. De haadstêd is San Salvador.

## Geografy

### Lizzing

El Salvador wurdt begrinzge troch:

* Hondûras yn it noarden;
* Gûatemala yn it westen
* de Stille Oceaan yn it suden.

### Lânskip

De fulkaan San Vincente
Utsein de smelle kuststripe, dy't sawat hielendal begroeid is mei mangrovebosken, bestiet it lânskip fan El Salvador út fruchtbere heuvels en bergen. It binnenlân is in heechflakte mei greiden dy't troch bergen omjûn wurdt. Dêr lizze ek de measte stêden fan it lân.

It lân hat in fochtich hjit klimaat, dat oant in hichte fan 1800 meter foarkomt. Dy omstannichheden soargje foar goede mooglikheden foar de lânbou.

El Salvador leit yn ien fan de gebieten op de wrâld dêr't de measte ierdskoddingen plak fine.

## Skiednis

It gebiet fan it tsjintwurdige El Salvador kaam yn 1524 yn Spaanske hannen en soe dat bliuwe oant 1821, doe't it troch in opstân ûnôfhinklik waard. It gebiet makke in skoftlang diel út fan it Sintraalamerikaanske Steatebûn en waard yn 1839 in selsstannige republyk. De skiednis fan de republyk stiet bol fan steatsgrepen. Yn 1979 late in militêre steatsgreep ta in 14 jier duorjende boargerkriich dy't in protte slachtoffers easke.

## Demografy

### Befolking

Njoggentich persint fan de Salvadorianen binne mestizen, fan mingd Yndiaansk en blanke (Spanjerts) komôf. Om-ende-by njoggen persint is blank en 1% is Yndiaansk. Fan de Yndianen libbet noch in hiele lytse minderheid neffens de tradysjes fan harren foarâlden. El Salvador is it ienige Sintraal-Amerikaanske lân dêr't gjin ôfstammelingen wenje fan Afrikaanske komôf, dat te krijen hat mei de omstannichheid dat de eastkust eartiids net tagonklik wie foar de slavehannel.

### Religy

Yn El Salvador is de helte fan de befolking katolyk. De protestantske tsjerken waakse lykwols tige hurd en meitsje tsjintwurdich 30% fan de befolking út.